S-608/2017

Mál þetta, sem dómtekið var 11. janúar 2018, var höfðað með ákæru lögreglustjórans á höfuðborgarsvæðinu, dags. 24. október 2017, á hendur:

„B-kk-þgf F-kk-þgf K-kk-þgf, kt. 000000-0000,

[...],

fyrir eftirtalin brot, framin á árunum 2016 og 2017:

I.

1. Umferðarlagabrot með því að hafa, [...] 2016, ekið bifreiðinni [...] um [...], óhæfur um að stjórna henni örugglega vegna áhrifa ávana- og fíkniefna (í blóði mældist kókaín 35 ng/ml).

2. Fíkniefnalagabrot með því að hafa, á þeim tíma sem frá er greint í 1. tl., haft í vörslum sínum 7,53 g af maríhúana sem fundust við leit lögreglu í blikkdós undir hægra framsæti bifreiðarinnar.

Telst háttsemi ákærða í 1. tl. varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. sömu laga og í 2. tl. við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Mál 314-2016-4335

II.

1. Umferðarlagabrot með því að hafa, [...] 2016, ekið bifreiðinni [...] um bifreiðastæði við [...], Reykjavík, óhæfur um að stjórna henni örugglega vegna áhrifa ávana- og fíkniefna (í blóði mældist kókaín 80 ng/ml og amfetamín 1100 ng/ml sem einnig mældust í þvagi auk MDMA og metamfetamíns).

2. Fíkniefnalagabrot með því að hafa, á þeim tíma sem frá er greint í 1. tl., haft í vörslum sínum 1,64 g af amfetamíni og 1,90 g af kókaíni sem fundust við leit lögreglu á ákærða, í buxum og úlpu.

Telst háttsemi ákærða í 1. tl. varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. sömu laga og í 2. tl. við 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Mál 007-2016-74337

III.

Umferðarlagabrot með því að hafa, [...] 2016, ekið bifreiðinni [...] norður [...] og vestur [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 775 ng/ml).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. gr. sömu laga.

Mál 007-2016-74678

IV.

1. Þjófnað með því að hafa, [...] 2016, brotist inn í iðnaðarhúsnæði að [...], með því að spenna upp glugga á suðurhlið hússins og þaðan stolið munum, samtals að áætluðu verðmæti kr. 700.000,- sem hér segir: bakpoka með ótilgreindu magni haglaskota, haglabyssu af gerðinni Remington 870 (eintaksnr. A207454M), tveimur borvélum af gerðinni Dewalt ásamt einu hleðslutæki, ferðatösku með tölvu og tveimur símum af óþekktri tegund og Dewalt verkfærakistu með ýmsum smáverkfærum.

2. Umferðarlagabrot með því að hafa, í kjölfar háttsemi sem frá er greint í 1. tl., ekið bifreiðinni [...] frá [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 560 ng/ml og kókaín 70 ng/ml) en ákærði missti stjórn á bifreiðinni við [...], þar sem hún hafnaði utan vegar.

3. Fíkniefnalagabrot með því að hafa haft í vörslum sínum 0,30 g af amfetamíni og 0,18 g af kókaíni sem ákærði geymdi í buxnavasa og fundust við öryggisleit lögreglu í kjölfar handtöku ákærða, á lögreglustöðinni við Hverfisgötu í Reykjavík.

Telst háttsemi ákærða í 1. tl. varða við 1. mgr. 244. gr. almennra hegningarlaga nr. 19/1940, í 2. tl. við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. gr. sömu laga og í 3. tl. við 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Mál 007-2016-74799

V.

Umferðarlaga- og skjalabrot með því að hafa, [...] 2016, ekið bifreiðinni [...], sem ákærði hafði í blekkingarskyni og án heimildar sett á skráningarnúmerin [...], um [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 875 ng/ml sem einnig mældist í þvagi ásamt metamfetamíni).

Telst þessi háttsemi varða við 1. mgr. 157. gr. almennra hegningarlaga nr. 19/1940 og 1., sbr. 2. mgr. 45. gr. a., umferðarlaga nr. 50/1987, sbr. 1. mgr. 100. gr. sömu laga.

Mál 007-2016-76133

VI.

Umferðarlagabrot með því að hafa, [...] 2017, ekið bifreiðinni [...] norður [...] og inn á [...], óhæfur um að stjórna henni örugglega vegna áhrifa ávana- og fíkniefna (í blóði mældist kókaín 30 ng/ml).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. gr. sömu laga.

Mál 314-2017-255

VII.

Umferðarlagabrot með því að hafa, [...] 2017, ekið bifreiðinni [...] norður [...] og um [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 430 ng/ml).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. gr. sömu laga.

Mál 007-2017-7308

VIII.

Umferðarlagabrot með því að hafa, [...] 2017, ekið bifreiðinni [...] um [...] og inn [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 685 ng/ml sem einnig mældist í þvagi ásamt MDMA).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. gr. sömu laga.

Mál 007-2017-16125

IX.

Umferðarlagabrot með því að hafa, [...] 2017, ekið bifreiðinni [...] norður [...] frá [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 420 ng/ml).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. gr. sömu laga.

Mál 007-2017-24774

X.

Umferðarlagabrot með því að hafa, [...] 2017, ekið bifreiðinni [...] norður [...] og austur [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 635 ng/ml sem einnig mældist í þvagi ásamt kókaíni og MDMA).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. gr. sömu laga.

Mál 007-2017-26292

XI.

Umferðarlagabrot með því að hafa, [...] 2017, ekið bifreiðinni [...] um [...] við [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 460 ng/ml).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. gr. sömu laga.

Mál 007-2017-36084

XII.

Vopnalagabrot með því að hafa átt og haft í vörslum sínum útdraganlega stálkylfu, sem lögregla fann við leit á ákærða í kjölfar afskipta, [...] 2017, á [...] í Reykjavík.

Telst þessi háttsemi varða við c-lið 2. mgr. 30. gr., sbr. 1. mgr. 36. gr. vopnalaga nr. 16/1998.

Mál 007-2017-39984

XIII.

Umferðarlagabrot með því að hafa, [...] 2017, ekið bifreiðinni [...] vestur [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 185 ng/ml).

Telst þessi háttsemi varða við 1., sbr. 2. mgr. 45. gr. a., umferðarlaga nr. 50/1987, sbr. 1. mgr. 100. gr. sömu laga.

Mál 007-2017-41615

XIV.

Umferðarlagabrot með því að hafa, [...] 2017, ekið bifreiðinni [...] austur [...] og norður [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 590 ng/ml).

Telst þessi háttsemi varða við 1., sbr. 2. mgr. 45. gr. a., umferðarlaga nr. 50/1987, sbr. 1. mgr. 100. gr. sömu laga.

Mál 007-2017-44450

XV.

Umferðarlagabrot með því að hafa, [...] 2017, ekið bifreiðinni [...] um [...] og [...], óhæfur til að stjórna henni örugglega vegna áhrifa áfengis og ávana- og fíkniefna (í blóði mældist vínandi 0,63‰, amfetamín 455 ng/ml og metýlfenídat 20 ng/ml).

Telst þessi háttsemi varða við 1., sbr. 2. mgr. 45. gr. og 1. , sbr. 2. mgr. 45. gr. a. umferðarlaga nr. 50/1987, allt sbr. 1. mgr. 100. gr. sömu laga.

Mál 007-2017-45145

Þess er krafist að ákærði verði dæmdur til refsingar og til greiðslu alls sakarkostnaðar.

Þess er einnig krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006 vegna ákæruliða I/1., II/1., III., IV/2., V., VI., VII., VIII., IX., X., XI., XIII., XIV., og XV.

Þá er þess krafist að gerð verði upptæk framangreind 7,53 g af maríhúana, 1,94 g af kókaíni og 2,08 g af amfetamíni, sbr. ákæruliði I/2., II/2 og IV/3, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 og stálkylfa, sbr. ákærulið XII., samkvæmt heimild í 1. og 2. mgr. 37. gr. vopnalaga nr. 16/1998.“

Með ákæru lögreglustjórans á höfuðborgarsvæðinu, dagsettri 15. desember 2017, var mál höfðað á hendur ákærða og var það sameinað þessu máli. Málið var höfðað á hendur ákærða „fyrir eftirtalin hegningar- og fíkniefnalagabrot:

I.

„Fíkniefnalagabrot með því að hafa:

1. [...] 2017 haft í vörslum sínum 5,02 g af amfetamíni sem ákærði geymdi í buxnavasa og fannst við öryggisleit lögreglu á lögreglustöðinni við Hverfisgötu í kjölfar handtöku.

Mál 007-2017-21776

2. [...] 2017 haft í vörslum sínum 1,26 g af amfetamíni sem ákærði geymdi í smelluláspoka og fannst við leit lögreglu í bifreiðinni [...], á gólfi við framsæti, í kjölfar afskipta af ákærða á bifreiðastæði við [...].

Mál 007-2017-27038

3. [...] 2017 haft í vörslum sínum 5,2 g af amfetamíni sem ákærði geymdi í veski um háls sér og fundust við leit lögreglu í kjölfar afskipta af ákærða á bifreiðastæði við [...].

Mál 007-2017-39607

Telst framangreind háttsemi ákærða varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Umferðarlagabrot með því að hafa, [...] 2017, ekið bifreiðinni [...] norðvestur [...] og að [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 325 ng/ml, kókaín 25 ng/ml sem einnig mældist í þvagi ásamt MDMA).

Telst háttsemi þessi varða við 1., sbr. 2. mgr. 45. gr. a., umferðarlaga nr. 50/1987, sbr. 1. mgr. 100. gr. sömu laga.

Mál 314-2017-2224

III.

Fjársvik með því að hafa, [...] 2016, á [...], svikið út samtals kr. 252.900,- í reiðufé með því að framvísa tvívegis við starfsmann [...], í blekkingarskyni og án heimildar, debetkorti A, kt. 000000-0000. Með þeirri háttsemi vakti og hagnýtti ákærði sér ranga hugmynd um að ákærði hefði heimild til skuldfærslu og kom því til leiðar að framangreind fjárhæð var ranglega látin ákærða í té, í kjölfar eftirfarandi skuldfærslna:

Telst þessi háttsemi ákærða varða við 1. mgr. 248. gr. almennra hegningarlaga nr. 19/1940.

Mál 007-2016-71016

IV.

Þjófnað með því að hafa, [...] 2017, í félagi við B, kt. 000000-0000, brotist inn í gróðurhús tilheyrandi [...], með því að spenna upp hurð og þaðan tekið Snyder loftpressu, að áætluðu verðmæti kr. 250.000 og verkfærakassa sem innihélt ýmis sérhæfð verkfæri og leiðbeiningarbæklingi fyrir sáðvél gróðrastöðvarinnar. Lögregla fann loftpressuna í húsnæði á vegum ákærða að [...],[...]2017.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál 007-2017-20596

V.

Peningaþvætti en til vara fyrir hylmingu með því að hafa, um nokkurt skeið og fram til [...] 2017, tekið við og haft í vörslum sínum eftirgreinda muni, samtals að áætluðu verðmæti kr. 3.207.000,- í það minnsta, í húsnæði að [...]. Munir þessir fundust við leit lögreglu [...] 2017. Munum þessum hafði verið stolið úr innbrotum víða um land og ákærða hlaut að vera ljóst að þeirra hafi verið aflað hefði verið með refsiverðum hætti. Nánar tiltekið var um að ræða eftirgreinda muni:

Telst framangreind háttsemi ákærða varða við 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

Mál 007-2017-22240

VI.

Þjófnað en til vara fyrir peningaþvætti og til þrautavara fyrir hylmingu með því að hafa, [...] 2017, í félagi við C, kt. 000000-0000 og D, kt. 000000-0000, brotist inn í vinnuskúr á vegum E., kt. 000000-0000, við [...], og þaðan tekið muni að áætluðu verðmæti kr. 914.000,-sem ákærða hlaut að vera ljóst að væri án heimildar. Nánar tiltekið var um að ræða eftirgreinda muni:

Ákærði, í félagi við fyrrgreindan C og D, flutti munina í kjölfar innbrotsins í húsnæði að [...], þar sem lögregla fann þá síðar sama dag.

Telst framangreind háttsemi ákærða varða við 1. mgr. 244. gr. almennra hegningarlaga nr. 19/1940 en til vara við 1. mgr. 264. gr. sömu laga og til þrautavara við 1. mgr. 254. gr. sömu laga.

Mál 007-2017-27633

VII.

Nytjastuld með því að hafa, á tímabilinu [...] 2017 til [...] 2017, tekið bifreiðina [...] ófrjálsri hendi þar sem hún stóð utan við [...] og notað hana í heimildarleysi, bæði einn og í félagi við C, kt. 000000-0000, uns lögregla stöðvaði för bifreiðarinnar að morgni [...] 2017.

Telst háttsemi þessi varða við 1. mgr. 259. almennra hegningarlaga nr. 19/1940.

Mál 007-2017-57308

VIII.

Þjófnað með því að hafa, [...], í félagi við C kt. 000000-0000, brotist inn í bifreiðina [...] þar sem hún stóð á bifreiðastæði við [...], og þaðan tekið ófrjálsri hendi ýmsan veiðibúnað, veiðistöng, fiskrotara, laxaháf og verkfærasett að óþekktu verðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál 007-2017-57308

IX.

Þjófnað með því að hafa, [...] 2017, í auðgunarskyni farið inn í húsnæði [...], og þaðan tekið ófrjálsri hendi Lenovo fartölvu, tölvuskjá, fjarstýringu, hníf og lyklakippu með lyklum að útidyrum og matarkælum. Á sama tíma tók ákærði saman töluvert af varningi að óþekktu verðmæti í því skyni að taka það úr húsnæðinu en af því varð ekki.

Telst háttsemi þessi við 1. mgr. 244. gr. almennra hegningarlaga nr. 19/1940.

Mál 007-2017-65710

Þess er krafist að ákærðu verði dæmdur til refsingar og til greiðslu alls sakarkostnaðar.

Þess er einnig krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006 vegna ákæruliðar II.

Þá er þess krafist að gerð verði upptæk framangreind 11,48 g af amfetamíni sbr. ákærulið I. samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Við fyrirtöku þann 18. desember sl. féll sækjandi frá ákærulið XII. í ákæru dagsettri 24. október 2017 en ákærði féllst á upptökukröfu. Þá féll ákæruvaldið frá ákærulið IX. í ákæru frá 15. desember 2017, samkvæmt yfirlýsingu sem dómara og verjanda ákærða var send með tölvubréfi 8. janúar sl.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru og þá í samræmi við aðalkröfu þar sem hún er sett fram. Sér til málsbóta vísaði ákærði til þess að á þeim tíma sem um ræðir hafi hann verið í slæmu andlegu ástandi og hafi leiðst út í fíkniefni. Brot hans hafi verið fíkniefnatengd. Hann kvaðst hafa tekið sig á og vill feta aðra braut.

Ákærði er fæddur árið [...]. Hann hefur fjórum sinnum verið dæmdur til refsingar hjá Héraðsdómi Norðurlands eystra. Hann hlaut sinn fyrsta refsidóm árið 2008 og var þá dæmdur til greiðslu sektar fyrir brot á lögum um ávana- og fíkniefni. Þá var hann á árinu 2009 dæmdur í 1 mánaða fangelsi fyrir þjófnað en fullnustu refsingarinnar var frestað skilorðsbundið í tvö ár. Með dómi frá 2011 var skilorðsdómurinn dæmdur upp og ákærði dæmdur í 6 mánaða fangelsi fyrir líkamsárás. Fullnustu refsingarinnar var þá frestað skilorðsbundið í þrjú ár. Hann stóðst það skilorð. Nú síðast hlaut ákærði dóm 20. júlí 2017 og var þá dæmdur til þess að greiða sekt fyrir brot á vopnalögum og brot á lögum um ávana- og fíkniefni.

Brot ákærða samkvæmt I.-XII. kafla ákæru, dagsettri 24. október 2017, voru framin fyrir uppkvaðningu dóms 20. júlí 2017. Brot hans samkvæmt köflum XIII.-XV. í ákærunni eru framin eftir uppkvaðningu þess dóms.

Brot ákærða samkvæmt I.-VI. kafla ákæru, dagsettri 15. desember 2017, voru sömuleiðis framin fyrir uppkvaðningu dóms frá 20. júlí 2017. Brot hans samkvæmt VII. og VIII. kafla ákærunnar eru hins vegar framin eftir uppkvaðningu þess dóms.

Með hliðsjón af framangreindu verður refsing ákærða að hluta til ákveðin sem hegningarauki við áðurgreindan dóm, skv. 78. gr. almennra hegningarlaga en einnig með vísan til 77. gr. laganna. Við ákvörðun refsingar er litið til játningar ákærða. Jafnframt er litið til þess að brot hans eru að stórum hluta fíkniefnalagabrot og umferðarlagabrot og varða sekt. Ákærði hefur ekki hlotið refsingu fyrir umferðarlagabrot áður og ber því að miða við að um fyrsta brot sé að ræða. Hvað varðar auðgunarbrot ber að líta til þess að fyrri auðgunarbrot ákærða hafa ekki ítrekunaráhrif.

Á móti kemur að ákærði hefur nú verið sakfelldur fyrir fjölmörg brot. Þá ber að líta auðgunarbrot hans alvarlegum augum enda ber hluti þeirra með sér að skipulega hafi verið gengið til verks og í félagi við aðra. Vísast í því sambandi til 2. mgr. 70. gr. almennra hegningarlaga.

Til marks um vilja ákærða til þess að horfast í augu við gjörðir sínar hefur hann frá upphafi verið samvinnuþýður og játað vel flest brot sín. Lagt var fram vottorð þess efnis að hann hafi í yfirstandandi gæsluvarðhaldsvist lagt sig fram í hvívetna og stundað vinnu og AA-fundi. Þó að þetta atriði hafi ekki áhrif á ákvörðun refsingar þykir vert að geta þess.

Þá skal tekið fram að brotahrina ákærða stóð frá byrjun [...] 2016 og til loka [...] 2017 en eins og fram hefur komið var hann allan þann tíma í mikilli fíkniefnaneyslu. Hann hefur sætt gæsluvarðhaldi frá 13. nóvember sl. og hefur í öllum tilvikum samþykkt fram settar gæsluvarðhaldskröfur. Hefði að mati dómsins verið tilefni til þess að grípa til þeirra aðgerða mun fyrr en gert var og eru þá hafðir í huga bæði hagsmunir brotaþola og ákærða.

Að öllu framangreindu virtu þykir hæfileg refsing ákærða vera fangelsi í átta mánuði. Ekki eru efni til að skilorðsbinda refsinguna. Með vísan til tilvitnaðra ákvæða í ákæru verður ákærði sviptur ökurétti í fimm ár auk þess sem upptæk eru gerð fíkniefni sem lögregla lagði hald á við rannsókn málsins og vopn, eins og nánar greinir í dómsorði. Varðandi upphafstíma sviptingar ökuréttar er miðað við þann tíma er ákærði var sviptur ökurétti til bráðabirgða samkvæmt ákvörðun lögreglustjórans á höfuðborgarsvæðinu.

Með vísan til 1. mgr. 218. gr. laga um meðferð sakamála nr. 88/2008, ber að dæma ákærða til að greiða allan sakarkostnað málsins. Skal ákærði greiða málsvarnarlaun skipaðs verjanda síns, V-kk-ef H. V-kk-ef hrl., m.a. vegna vinnu hans á rannsóknarstigi, 1.054.000 krónur, og annan sakarkostnað málsins, 1.728.293 krónur.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, B-kk-nf F-kk-nf K-kk-nf, sæti fangelsi í átta mánuði. Til frádráttar refsingar kemur gæsluvarðhaldsvist sem ákærði hefur sætt frá 13. nóvember 2017.

Ákærði er sviptur ökurétti í fimm ár frá 3. nóvember 2017 að telja.

Ákærði sæti upptöku á 7,53 g af marijúana, 13,42 g af amfetamíni og 2,08 g af kókaíni.

Ákærði greiði málsvarnarlaun skipaðs verjanda síns, V-kk-ef H. V-kk-ef hrl., 1.054.000 krónur, og 1.728.293 krónur í annan sakarkostnað.

S-kvk-nf H-kvk-nf (sign.)